สถาณการณ์โควิดในประเทศดีขึ้น หนุน sentiment บวกต่อหุ้นกลุ่ม reopening play/ระมัดระวังความเสี่ยงจากการประชุม Jackson hole อาจสร้างความผันผวนต่อตลาดได้/ SET 1585-90 จุด แนะนำ SPRC, CBG
24 สิงหาคม 2564

อัพเดตสถาณการณ์โควิดภายในประเทศ: ในช่วงสัปดาห์ที่ผ่านมาถือว่าตัวเลขโดยรวมออกมาค่อนข้างไปในทิศทางที่ดีขึ้นทั้งตัวเลขจำนวนผู้ติดเชื้อใหม่รายวันที่เหมือนจะเริ่ม  Peak และแกว่งออกข้าง จำนวนผู้ป่วยอาการหนักที่ไม่ได้เร่งตัวขึ้น ขณะที่การฉีดวัคซีนก็มีพัฒนาการเชิงบวกต่อเนื่อง ทั้งนี้ในสัปดาห์ที่ผ่านมาสามารถฉีดวัคซีนได้ทั้งหมด 3.4 ล้านโดส (+12%WoW) ถือว่าฉีดได้จำนวนมากที่สุดเป็นประวัติการณ์และถือว่าเป็นการฉีดที่เพิ่มสูงขึ้นเป็นสัปดาห์ที่ 5 ติดต่อกัน ซึ่งล่าสุดตอนนี้มีจำนวนผู้ที่ได้รับวัคซีนอย่างน้อย 1 โดสเป็นสัดส่วนกว่า 30% ของจำนวนประชากรทั้งประเทศแล้ว โดยเฉพาะในกทม.ที่มีสัดส่วนผู้ได้รับวัคซีนอย่างน้อย 1 โดสสูงถึง 84% แล้ว ขณะที่ในต่างจังหวัดยังอยู่ในสัดส่วนไม่มากนักประมาณ 20% ของจำนวนประชากร อย่างไรก็ตามเมื่อพิจารณาตัวเลขโดยรวมดังกล่าวจะเห็นพัฒนาการเชิงบวก ประกอบกับที่ทางนายกได้ออกตรวจเยี่ยมแล้วแสดงความเห็นว่าวันที่ 31 ส.ค. อาจจะมีการพิจารณาผ่อนคลายล็อกดาว์นบางส่วนโดยทุกอย่างต้องขึ้นอยู่กับตัวเลขและผลการทำงาน ส่งผลให้นักลงทุนกลับมามีความหวังเรื่องการกลับมาเปิดเมืองมากขึ้นและยังหนุน sentiment เชิงบวกต่อการลงทุนหุ้นกลุ่ม reopening play ได้ในสัปดาห์นี้ อย่างไรก็ตามความเสี่ยงที่ต้องระมัดระวังคือ event การประชุมที่ Jackson hole ในวันที่ 26-28 ส.ค. หรือช่วงปลายสัปดาห์นี้ว่าทางนายเจอโรม พาวเวล ประธาน Fed จะออกมาแสดงความเห็นในเชิง Hawkish เช่นการทำ Tapering ก่อนกำหนดหรือไม่ (ตลาดส่วนใหญ่คาดว่าจะเริ่มทำ Tapering อย่างเร็วที่สุดคือปลายปีนี้ถึงต้นปีหน้า) ซึ่ง Base case เราคาดว่าไม่น่าจะมี surprise จากนายพาวเวลที่มีผลต่อตลาดอย่างมีนัยยะ แต่หากนายพาวเวล ออกมาแสดงความเห็นเชิง Hawkish มากกว่าคาดอาจส่งผลให้ตลาดหุ้นโลกและตลาดหุ้นไทยโดยรวมมีการปรับฐานโดยเฉพาะกลุ่มหุ้น reopening ที่ปรับตัวกันขึ้นมาอาจถูกเทขายทำกำไร อย่างไรก็ตามหากเกิดกรณีนี้ขึ้นจริงอาจส่งผลให้ดอลลาร์กลับมาแข็งค่าขึ้นเทียบสกุลเงินบาท ซึ่งจะช่วยหนุนให้หุ้นกลุ่มส่งออกทนทานกว่าตลาดได้
มุมมองตลาดหุ้น/ กลยุทธ์การลงทุน วันนี้คาด SET 1585-90 จุด แนะนำ SPRC, CBG
1) SPRC (ราคาพื้นฐาน 11.50  บาท) ได้ sentiment บวกจากความหวังการกลับมาเปิดเมือง หลังสถาณการณ์โควิดในประเทศดูดีขึ้นต่อเนื่อง ถือเป็นหนึ่งหุ้น reopening ที่ยัง laggard 2) CBG (ราคาพื้นฐาน 168.00 บาท) เรายังคงมุมมองบวกต่อทิศทางการเติบโตปี 2565-66 และการปรับสูตรปริมาณนำตาลในเครื่องดื่มช่วยลดต้นทุนการผลิต ถึงแม้ภาพกำไรไตรมาสสามอาจจะชะลอตัวลง แต่คาดว่าจะเริ่มฟื้นตัวได้ในไตรมาสสี่ นอกจากนี้ความหวังการเปิดเมืองในประเทศและการควบคุมโควิดในจีนช่วยหนุน sentiment ระยะสั้นเพิ่มเติม
รายงานตัวเลขเศรษฐกิจ 
วันอังคาร ติดตาม ตัวเลขส่งออก และนำเข้าของไทยเดือน ก.ค. คาด +18.7% YoY และ+38.8% YoY ตามลำดับ และดุลการค้าเดือน ก.ค. คาด +775 ล้านเหรียญสหรัฐฯ ตัวเลขยอดขายบ้านใหม่ของสหรัฐฯ เดือน ก.ค. คาด +1% MoM เป็น 0.68 ล้านยูนิต
วันพุธ ติดตาม ตัวเลข Ifo Business Climate index เดือน ส.ค. ของเยอรมัน คาดทรงตัว MoM ที่ 100.8 จุด ตัวเลข Durable Goods Orders เดือน ก.ค. ของสหรัฐฯ คาด -0.2% MoM และปริมาณสต๊อกน้ำมันดิบสหรัฐฯ รายสัปดาห์
วันพฤหัสฯ ติดตาม ตัวเลขการขอรับสวัสดิการว่างงานของสหรัฐฯรายสัปดาห์คาด 3.36 แสนคน (-3.4% WoW) และการประชุม Jackson Hole Economic Symposium
วันศุกร์ ติดตาม ตัวเลขดัชนี Import Prices ของเยอรมันเดือน ก.ค. คาด +1% MoM และ +13.8% YoY ตามลำดับ ดัชนี Personal income และ Personal spending ของสหรัฐฯ เดือน ก.ค. คาด +0.2% MoM และ +0.3% MoM ตามลำดับ ดัชนี Core PCE Price Index ของสหรัฐฯ เดือน ก.ค. คาด +0.4% MoM และ +3.6% YoY ตามลำดับ ดัชนี Michigan Inflation expectations เดือน ส.ค. คาด +4.6% YoY และถ้อยแถลงของนาย Powell ที่งาน Jackson Hole Economic Symposium